== Kroningen ==
[[Fil:Coronation of Christian IV in 1596.jpg|thumb|left|Christian 4.'s kroning [[29. august]] [[1596]].{{Byline|1=[[Otto Bache]]|2=[[1887]]|type=Historiemaleri}}]]
I 1595 besluttede rigsrådet, at Christian snart var gammel nok til at blive fuldmyndig konge. 17. august 1596, 19 år gammel, underskrev Christian sin [[håndfæstning]], der i øvrigt var en tro kopi af faderens fra [[1559]]. 12 dage senere, [[29. august]] [[1596]], fandt kroningen sted i Københavns [[Vor Frue Kirke (København)|Vor Frue Kirke]]. Ceremonien blev forestået af Sjællands [[biskop]] [[Peder Jensen Vinstrup|Peder Vinstrup]]. Til formålet var indkøbt en ny pragtfuld kongekrone hos guldsmed [[Didrik Fuirens]] i [[Odense]]. Kroningsfesten blev den hidtil største fest i [[Danmarkshistorie]]n. Hele [[København]] stod på den anden ende for at kunne modtage hundredvis af gæster med følge. Fra hele riget var indforskrevet service, dækketøj, sengeklæder etc., og der blev bestilt 35.000 drikkeglas. For folket var der på [[Amagertorv]] et springvand, der sprang med vin i timevis. Og der blev afholdt rideturneringer, festfyrværkeri m.m.<ref>[[#Dehn Nielsen|Dehn Nielsen]]</ref>
Religion Historie